open-index/open-wikipedia-markdown huggingface dataset:
Welcome to Mooseport

***Welcome to Mooseport*** er en amerikansk komedie fra 2004 regissert av Donald Petrie. Hovedrollene spilles av Ray Romano og Gene Hackman, i hans aller siste filmrolle.

## Handling
USAs tidligere president Monroe "Eagle" Cole trekker seg tilbake fra politikk, og flytter til ferie-hjemmet sitt i byen Mooseport i Maine, for å komme seg unna sin tidligere kone Charlotte. Harold "Handy" Harrison eier byens lokale jernvare-butikk og arbeider som rørlegger. Handys jobb holder ham så opptatt at han har forsømt forholdet sitt til kjæresten og veterinæren Sally Mannis, som derfor vurderer å avslutte forholdet til Handy. Etter den sittende ordførerens død bestemmer bystyret seg for å henvende seg til tidligere president Cole for å få ham til å stille til valg som ny ordfører.

Cole sier seg enig fordi hvis han blir ordfører, kan Mooseport-hjemmet hans fungere som hans kontor og kan derfor ikke lenger deles opp eller selges i skilsmisse-oppgjøret med Charlotte. Men Handy stiller også til valg som ordfører, fordi han ønsker å vise Sally at han er en moden beslutningstaker og håper å vinne hjertet hennes tilbake. Etter hvert som valg-kampanjene skrider frem, blir både Cole og Handy besatt av å vinne for enhver pris - selv om Handy nekter å ty til juks. Cole innser at i alle hans år med kampanjer kan dette være hans tøffeste, ettersom han denne gangen konkurrerer mot en genuint ærlig mann. Kvelden før selve valget oppfordrer begge kandidatene at velgerne burde stemme på den andre kandidaten, og påstår at ingen av dem kommer til å stemme på seg selv. Handy holder dette løftet, men Cole stemmer likevel på seg selv.

Etter avsløringen at Cole vant med én enkelt stemme, tar samvittigheten hans overhånd og han innrømmer at Handy burde ha vunnet. Men Handy lyver og påstår at han også stemte på seg selv. Han takker derfor nei til vervet, noe som får Cole til å ende opp som ordfører. Handy avslører senere for Sally at han ga opp valget fordi Cole trenger ordfører-vervet mer enn han gjør, og at alt han egentlig ønsket var å gifte seg med Sally. Men Handy vurderer snart å stille til valg som guvernør for Maine, når han innser at en guvernør kan ha en viss autoritet over ordførere.

## Skuespillere
* Ray Romano som Harold "Handy" Harrison
* Gene Hackman som Monroe "Eagle" Cole
* Marcia Gay Harden som Grace Sutherland
* Maura Tierney som Dr. Sally Mannis
* Fred Savage som Will Bullard
* Rip Torn som Bert Langdon
* Christine Baranski som Charlotte Cole
* Wayne Robson som Morris Gutman
* Reagan Pasternak som Mandy Gutman
* June Squibb som Irma
* John Rothman som Stu
* Jayne Eastwood som Lucy Decker
* Richard Romano som en venn av Handy.
* Jon Manfrellotti som en reporter
* Edward Herrmann som Avery Hightower

## Referanser


## Eksterne lenker
*
4711

**4711** er en tysk Eau de Cologne, som eies av Mäurer & Wirtz. Parfymen 4711 er en av de eldste parfymene på markedet.

Et medlem av en Farina-familie i Italia solgte forretningsrettigheter til Wilhelm Mülhens i 1803. Mülhens videresolgte resepten til mer enn 20 personer, men det ble i 1835 forbudt å selge den videre og alle solgte rettigheter ble annullert. I 1881 ble Mülhens beordret til ikke å bruke firmanavnet Farina. Nummeret på eiendommen ble brukt som merkenavn, 4711. Samme formel har blitt brukt i mer enn 200 år.

## Referanser
Meze

**Meze** (også stavet *mezze* eller *mezé*) er en rekke småretter som serveres sammen, og som er laget for å deles. Meze er en tradisjonell måte å spise i mange land i Middelhavsregionen, inkludert Hellas, Tyrkia, Syria, Libanon, Egypt, Palestina og Iran.

Ordet "meze" kommer fra det tyrkiske ordet "meze" som betyr "forrett". Meze er imidlertid mer enn bare forretter. Det er en måte å spise på som er sosial og hyggelig. Meze er ofte en del av en fest eller et sosialt sammenkomst.

Meze-retter kan være både kjøttretter, grønnsaksretter, salater og dipper. Noen vanlige meze-retter inkluderer:

* Hummus (en kremet kikertersaus)
* Baba ganoush (en røkt auberginepuré)
* Tzatziki (en yoghurtsalat med agurk, hvitløk og dill)
* Saganaki (en rett med stekt ost)
* Lahmacun (en type tynn pizza med kjøttdeig)
* Pide (en type smultring med fyll)
* Moussaka (en gryterett med kjøttdeig, bechamel og poteter)
* Dolmades (fylte vinblader)
* Baklava (en søt kake med filodeig, nøtter og sirup)

Meze kan serveres som en forrett før hovedretten, eller som en helaftens matopplevelse. 

## Referanser
Pappas lille pike

***Pappas lille pike*** (originaltittel: *Peg o' My Heart*) er en amerikansk stumfilm fra 1922 regissert av King Vidor.

## Handling
Margaret O'Connell fra Irland, må i henhold til onkelens testament, bli utdannet i England under tilsyn av sin tante Mrs. Chichester. Men hun blir snart sett ned på av resten av husholdningen i Chichester, på grunn av sin mangel på kultur og lavere sosial klasse. Hun møter Jerry, og de blir snart venner. Men Margaret oppdager etter hvert at Jerry egentlig heter Sir Gerald Adair.

Margaret finner snart ut at den eneste grunnen til at tanten ønsker å ha henne boende der fordi hun kommer til å få en kompensasjon fra onkelens testament ved å ha Margaret boende der. Margaret ønsker derfor å reise hjem til Irland. Men hun har allerede blitt forelsket i Gerald - og han følger etter henne, og ønsker å gifte seg med henne.

## Skuespillere
* Laurette Taylor som Margaret O'Connell
* Mahlon Hamilton som Sir Gerald Adair
* Russell Simpson som Jim O'Connell
* Ethel Grey Terry som Ethel Chichester
* Nigel Barrie som Charistian Brent
* Lionel Belmore som Hawks
* Vera Lewis som Mrs. Chichester
* Fred Huntley som Jarvis

## Referanser


## Eksterne lenker
*
Penrod

***Penrod*** er en amerikansk stumfilm fra 1922 regissert av Marshall Neilan.

## Handling
Den unge Penrod Schofield skaper en god del problemer i lokalsamfunnet sitt. Han leder American Boys' Protective Association (ABPA) og gjennom denne organisasjonen forstyrrer han  en rekke lokale sosiale arrangementer.

Resten av innbyggerne i området blir mer og mer lei av aktivitetene til Penrod og gjengen hans. Men når et par fredløse kommer til byen, får Penrod en ny motstander som han må håndtere.

## Skuespillere
* Wesley Barry som Penrod
* Tully Marshall som Mr. Schofield
* Claire McDowell som Mrs. Schofield
* John Harron som Robert Williams
* Gordon Griffith som Sam Williams
* Newton Hall som George Bassett
* Harry Griffith som Foster

## Referanser


## Eksterne lenker
*
Rickshaw Boy

***Rickshaw Boy*** (originaltittel: *Luo tuo Xiang Zi*) er en kinesisk dramafilm fra 1982 regissert av Ling Zifeng og basert på Lao Shes roman med samme tittel fra 1937. Filmen handler om en ung mann fra den kinesisk landsbygda som venter tre år på å få flytte til Beijing for å starte egen geskjeft som rickshaw-kjører. Men livet i storbyen blir ikke slik han hadde tenkt og hans drøm om et bedre liv ender i nød og fornedrelse. Hovedrollene spilles av Zhang Fengyi og Siqin Gaowa.

Den ble kåret til beste film, både ved Gullhanen (delt med *[[At Middle Age]]*) og ved Hundred Flowers Awards (delt med *[[At Middle Age]]* og *[[The Herdsman]]*). I tillegg ble den tildelt prisen for fremragende film ved Huabiao Awards (delt med flere filmer).

## Roller
(utvalg)

* Zhang Fengyi som Xiang Zi
* Siqin Gaowa som Hu Niu, Xiangs kone
* Yan Bide som Liu Siye
* Yin Xin som Fu Zi

## Referanser


## Eksterne lenker
*
Gravgangsmenn

Gravgangsmenn (eller **gravgangsmann**) er en norsk betegnelse fra middelalderen på en eller flere personer som ble sultet ihjel av sosiale hensyn under lovbestemmelsen om gravgangsmenn.  

Ordningen gjaldt fattige, frigitte treller som verken kunne livnære seg selv eller hadde andre til å ta vare seg. Ifølge loven skulle gruppen med gravgangsmenn (ofte en tidligere trellefamilie) føres til en kirkegård. Gruppen ble deretter plassert levende i en fellesgrav hvor de ble sultet helt til det bare var én gjenlevende person i graven. Den overlevende ble deretter tatt opp av graven mens en annen fikk ansvaret for å brødfø den overlevende resten av livet. Oftest fikk den tidligere trelleeieren omsorgsansvaret. 

Ordningen med gravgangsmenn hadde bakgrunn fra den eldre Gulatingsloven (1200-tallet) og ble først avløst av Magnus Lagabøtes landslov i 1274. Utbredelsen av ordningen er omdiskutert ettersom bestemmelsen om "gravgangsmenn" kun finnes i den eldre Gulatingsloven og ikke de øvrige landskapslovene. Det er imidlertid usannsynlig at de andre norske landsdelene hadde en annen praksis for behandling av fattige enn den som kom til uttrykk i Gulatingsloven. Bestemmelsen gir trolig et representativt uttrykk for holdningen til fattige på tiden.

## Kilder

* Anna Catharina Horn, Karen Arup Seip, *Lov og lovgivning i middelalderen - Nye studier av Magnus Lagabøtes landslov*, side 86-87 (publisert digitalt av Nasjonalbiblioteket) (digital utgave).
* Knut Helle, *Gulatinget og gulatingslova* (utdrag)
Karchag Phangthangma

**Karchag Phangthangma** (tibetansk: དཀར་ཆག་འཕང་ཐང་མ, wylie: *dkar chag 'phang thang ma*), ordrett «katalogen (*karchag*) fra Phangthang (et sted i Ü-Tsang)», er en av tre tibetanske keiserlige kataloger som lister oversettelser til klassisk tibetansk, hovedsakelig av buddhistiske tekster fra sanskrit.
François Elias Beyrouti

**François Elias Beyrouti** (født 3. juli 1971 i Hadath nær Beirut i Libanon) er en libanesisk katolsk geistlig og melkittisk biskop av Newton i Massachusetts, som sjelesørgerisk dekker hele USAs område. 
## Liv og virke
### Bakgrunn
François Elias Beyrouti var ett av tre barn født til Elias og Maggy Beyrouti. Fødestedet Hadeth ligger like øst for Beirut.

François Beyrouti emigrerte til North Vancouver i Canada med familien og gikk på videregående skole i Vancouver. Han studerte ved *Christ the King Seminary* i Mission i Britisk Columbia. Etter videre studier ved *Saint Paul University* i Ottawa tok han doktorgrad i bibelteologi.

### Prest
Den 4. oktober 1998 ble han presteviet for eparkiet *Saint-Sauveur de Montréal* av biskop Sleiman Hajjar BS i *St. Peter og Paul-kirken* i Ottawa.

Etter å ha tjenestegjort i sognesjelesorgen virket han som ungdomsprest og var medlem av eparkiets konsulentkollegium. 

I 2011 ble han inkardinert i presteskapet til *Eparchy of Newton*. Her ble han valgt inn i presterådet og var sogneprest i den melkittiske *Holy Cross* menighet i Placentia i California.

### Biskop av Newton
Den 20. august 2022 utnevnte pave Frans ham til biskop av Newton. Patriarken av Antiokia, Joseph Absi SMSP, ordinerte ham til biskop den 12. oktober samme år i eparkiets konkatedral. Medkonsekratorer var hans forgjenger Nicholas James Samra, og den ukrainsk-katolske erkebiskopen av Philadelphia, Boris Andrij Gudziak. Innsettelsen i Newton fant sted en uke senere.

## Episkopalgenealogi
Hans episkopalgenealogi er:

* Biskop Leonce (?-1686) 
* Patriark Athanasius Dabbas (1647–1724) *bispeviet 1685
* Biskop Néophytos Nasri (?–1731) *1722
* Biskop Euthyme Fadel (Maalouly) (?–1774) *1724
* Patriark Cyril VII (François) Siaj (Siage) (?–1796) *1763
* Patriark Agapios III Matar (1736–1812) *1795
* Patriark Maximos III Michel Mazloum (1779–1855) *1810
* Patriark Clément Bahous (1799–1882) *1836
* Patriark Grégoire II Youssef (Sayyour) (1823–1897) *1856
* Patriark Peter IV Géraigiry (1841–1902) *1886
* Patriark Cyril IX Mogabgab (1855–1947) *1899
* Patriark Maximos V (George) Hakim (1908–2001) *1943
* Patriark Grégoire III (Loutfi) Laham, B.S. (1933- ) *1981
* Patriark Youssef I Absi (1946–) *1943
* Biskop *François Elias Beyrouti* (1971- ) *2022

## Referanser
Tistedalsfoss I kraftverk

**Tistedalsfoss I kraftverk** var et vannkraftverk i Halden kommune.

Det utnyttet et fall på 66 meter i Tistedalsfossen fra utløpet av Femsjøen, som blir regulert med 1 meter.

Installert effekt var 11,7 MW fra fem horisontale francisturbiner. Årsproduksjon var 70 GWh.

Tistedalsfossen ble tidlig brukt av sagbruk, antagelig fra 1500-tallet. I 1684 lå det tilsammen 32 sagbruk etter hverandre, på begge sider av elven. 

Saugbruksforeningen bygde en elektrisk kraftstasjon i deler av fallet på sørsiden, det ble satt i drift i 1908 med to aggregat på tilsammen 3500 hk.

Anlegget ble utvidet i 1915, da ble hele fallhøyden og vannføringen tatt i bruk, med fire aggregater på tilsammen 11500 hk. Et femte aggregat på 5000 hk ble installert i 2023. Kontrollanlegget ble modernisert i 1950. 

Det nye Tistedalsfoss kraftverk overtok det meste av produksjonen fra 1965. Den gamle kraftstasjonen ble brukt ved flomtopper frem til den ble nedlagt i 1976 da den nye stasjonen ble utvidet til to aggregater.

## Referanser


## Kilder
* NVE vannkraftdatabase (delutbygging)
* Arne Solem, Ragnar Heggstad, Nils Raabe:Norske kraftverker. Teknisk ukeblads forlag, april 1954
* NVE: Utbygd vannkraft i Norge 1946
Kinesisk ringspill

**Kinesisk ringspill** (Chinese Rings) er et mekanisk puslespill. Spillet kan være av kinesisk opprinnelse og en av de eldste kjente mekaniske gåtene.

Spillet består av en mobil skyttel som danner en lukket sløyfe og bevegelig ringer som holdt på plass av en stang festet til samme støtte. Hensikten er å fjerne alle ringene fra den lukkede sløyfen. Ved første trekk er det mulig å ta av opptil to ringer fra sløyfen, da kan den fjerde ringen tas av. Deretter må ringer settes på igjen før femte ring kan tas av. Prosedyren gjentas til sløyfen er løs. Omvendt prosedyre må gjøres for å få ringene tilbake på plass. Antall trekk er (2n+1 – 2)/3 hvis n (n = antall ringer) er partall og (2n+1 – 1)/3 hvis n er oddetall. Det vil si at om spillet har syv ringer  bruker man 85 trekk, har spillet tolv ringer bruker man 2 730 trekk og tretten ringer 5 461 trekk.

Spillet ble også populært i Europa og ble forklart i oppgave 107 i Luca Paciolis (1445–1517) bok *De viribus quantitatis* fra 1496, det er beskrevet av Girolamo Cardano (1501–1576) i 1550-utgaven av hans bok *De subtililate* som bruker navnet Cardans ringer, og ble også behandlet i matematiske termer av  John Wallis (1616–1703) i ca. 1685. På slutten av det syvende århundre var det blitt populær i mange europeiske land. Franske bønder brukte den til å låse kister og kalte den baguenaudier, eller «tidssløser».

## Referanser
Systemikk

Innen systemvitenskap og systemfilosofi er **systemikk** et initiativ til å studere systemer. Det er et forsøk på å utvikle logiske, matematiske, tekniske og filosofiske paradigmer og rammeverk hvor fysiske, teknologiske, biologiske, sosiale, kognitive og metafysiske systemer kan studeres og modelleres.

Begrepet *systemics* ble foreslått i 1970-årene av den argentiske fysikeren Mario Bunge med flere som et alternativt paradigme for forskning relatert til generell systemteori og systemvitenskap.

## Se også
* Autopoiesis, system som kan produsere og opprettholde seg selv ved å lage sine egne deler
* Det tredelte kontinuumsparadigme, teoretisk grunnlag for systemmodelleringsrammeverk
* Dynamisk system, modell av hvordan et geometrisk punkt avhenger av tiden
* Integralteori, rammeverk for å integrere ulike teorier
* Kybernetikk, styring basert på regulerende tilbakekobling
* Metakunnskap, kunnskap om kunnskap
* Metasystem, system for å analysere, beskrive, generalisere og modellere andre systemer
* Metateori, teori hvis emnet i seg selv er teori
* Paradigmeskifte, distinkt konseptuelt mønster eller tankemønster
* Relativisme, standpunkt om at standarder for objektivitet, sannhet eller rasjonalitet er relative
* Reliabilisme, teori om at tro rettferdiggjøres av pålitelige prosesser
* Sosiokognitiv, problem hvor komplekse kognitive og sosiale egenskaper er gjensidig koblet og essensielle
* Systemdynamikk, teorien om ikke-lineære komplekse systemer
* Systemografi, representasjon av komplekse fenomener som en konstruert modell av et generelt system, for konseptualisering, analyse eller simulering
* Systemteori, tverrfaglig felt om studiet av systemer
* Systemteknikk, tverrfaglig ingeniørfagfelt om design og administrasjon av komplekse systemer

## Referanser
International Dunhuang Project

**International Dunhuang Project** (IDP) er et internasjonalt samarbeidsprosjekt som konserverer, katalogiserer og digitaliserer manuskripter, trykte tekster, malerier, tekstiler og artefakter fra Mogaogrottene i byen Dunhuang og ulike andre arekologiske steder i den østlige utkanten av silkeveien. Prosjektet ble etablert av British Library i 1994, og inkluderer nå 22 institusjoner i 12 land. Per 18. februar 2021 omfatter onlinedatabasen 143,290 kataloginnganger og 538,821 bilder.  De fleste manuskriptene er tekster skrevet med kinesiske tegn, men mer enn 15 forskjellige skriftsystemer og språk er nærværende i samlingen, deriblant brahmi-skrift, kharoṣṭhī, khotanesisk, sanskrit, tangutskrift, tibetansk, tokarisk og gammeluigurisk skrift.

## Referanser
Feilmode- og effektanalyse

**Feilmode- og effektanalyse** (**FMEA**) er en prosess hvor man vurderer så mange komponenter, sammenstillinger og delsystemer som mulig for å identifisere potensielle feilmoder i et system og deres årsaker og effekter. For hver komponent dokumenteres feilmodene og deres effekter på resten av systemet. En FMEA-analyse kan være en kvalitativ analyse, men kan gjøres kvantitativt dersom man bruker matematiske feilratemodeller kombinert med en database over statistiske feilmoderater.

Det var en av de første svært strukturerte og systematiske teknikkene for feilanalyse, og ble utviklet av pålitelighetsingeniører på slutten av 1950-årene for å studere problemer som kan oppstå fra feil i militære systemer. En FMEA er ofte første steg i et pålitelighetsstudium av et system. 

Det finnes noen forskjellige typer FMEA-analyser, for eksempel:

* Funksjonell
* Design
* Prosess

Noen ganger blir FMEA utvidet til FMECA (feilmode, effekt- og kritikalitetsanalyse) for å indikere at kritikalitetsanalyse også utføres.

FMEA er en induktiv analyse av enkelte feilpunkt (*single points of failure*), og en sentral oppgave innen pålitelighetsteknikk, sikkerhetsteknikk og kvalitetsteknikk.

En vellykket FMEA hjelper til med å identifisere potensielle feilmoder basert på erfaring med lignende produkter og prosesser, eller basert på vanlig fysikk i feillære. Det brukes mye i utvikling og produksjon i ulike faser av produktets livssyklus. «Effektanalyse» refererer til å studere konsekvensene av disse feilene på ulike systemnivåer.

Funksjonelle analyser er nødvendige som inngang for å bestemme korrekte feilmoder på alle systemnivå, både for funksjonell FMEA og for del-for-del (maskinvare) FMEA. FMEA brukes til å strukturere risikoreduksjon basert enten ved redusere alvorligheten av feilmode eller effekt, eller redusere sannsynligheten for feil, eller begge deler.

FMEA er i prinsippet en fullstendig induktiv  analyse, men sannsynligheten for feil kan kun estimeres eller reduseres ved å forstå feilmekanismen. Derfor kan FMEA kan også inneholde informasjon om årsaker til feil (deduktiv analyse) for å redusere muligheten for hendelser ved å eliminere identifiserte rotårsaker.

## Referanser
Sockenlapp

**Sockenlapp** («sognelapp», det vil si «sognets same») var en stilling eller beskjeftigelse i det gamle svenske bygdesamfunnet. Blant oppgavene var å kastrere dyr, og avlive og slakte hester og hunder. Slike oppgaver kaltes ofte for rakker-oppgaver, og var gjerne tabubelagt i bondesamfunnet. Gruppen av sockenlapper og deres familier har blitt definert slik av forskeren Ingvar Svanberg: «Sockenlapparna utgjorde en från övriga lappar klart åtskild sociokulturell grupp, en grupp som skapats via myndighetsdekret och som kännetecknades av avvikande yrkesspecialisering, en fast bosättning och giftemål företrädesvis inom de egna leden».

Sockenlapper fantes i nesten alle sogn i Ångermanland, Medelpad, Jämtland, Hälsingland og Gästrikland, i flere sogn i Dalarnas bergslag og i noen sogn i norra Uppland.  
Ordningen fantes fra 1600-tallet til midten av 1800-tallet.

Stillingen som sockenlapp gikk ofte i arv fra far til sønn, eller fra svigerfar til svigersønn. Opphavet til den bofaste sockenlappbefolkningen var ofte nomadiske skogssamer i Dalarna og sørlige Norrland som på 1600-tallet livnærte seg som jegere og håndverkere, og med småskala reindrift. Rollen som sockenlapp var et kompromiss mellom assimilering av samene i bygdesamfunnet og å jage dem bort.  Sockenlappene har av sameforskeren K.B. Wiklund blitt beskrevet som et lavtstående pariasjikt i bygdesamfunnet.

I noen kystbyer i Norrland fantes på 1700- og 1800-tallet en tilsvarende stilling som «stadslapp» («byens same»). I Norge har rollen som «sockenlapp» ikke vært institusjonalisert på samme måte som i Sverige, men det er kjent at mange bygdesamer hadde noen av de samme oppgavene i sine lokalsamfunn. I Nærøymanuskriptet fra 1723 nevnes det at «Søe-Finnerne» i Namdalen/Helgeland hadde oppgaven med å flå hester.

## Se også
* Bygdesamer

## Referanser
Parisbekkenet

**Parisbekkenet** er en av de største geologiske regionene i Frankrike. Det fossile bassenget begynte å bli formet i trias over nedsunkne rester av høylandet fra Den Variskiske fjellkjedefolding. Parisbekkenet, som ikke lenger utgjør ett enkelt dreneringsbasseng, har akkumulert over 3&nbsp;000 meter med sedimenter. Regionen er avgrenset av Armoricamassivet i vest, De rhinske skiferfjell i øst og nordøst, Vogesene i øst og Massif Central i sør.

Landskapet består av svært brede daler (flomsletter), lave åser og godt drenerte platåer med relativt lav høyde. Elven Seine med alle tilløpene utgjør det største nedslagsfeltet. Andre elver er Loire, Somme, Moselle og Meuse.

Det utvinnes olje to steder i Parisbekkenet; Villeperdue-feltet og Chaunoy-feltet, på 1&nbsp;850–2&nbsp;200 meters dybde.

## Referanser
Syver-kabalen

**Syver-kabalen** (**klondike**) er en av de vanligste kabalene for en spiller.

For å spille syver-kabal brukes en standard kortstokk med 52 kort (ingen jokere). Man starter med syv bunker med kort hvor bunken til venstre inneholder et kort, neste to, osv. slik at bunken til høyre inneholder syv kort. Øverste kortet i hver bunke legges med bildesiden opp. Resterende kort blir en bunke man trekker fra.

Målet er å fylle fire samlings-bunker med kort i hver farge (hjerter, ruter, spar, kløver) sortert etter verdi fra ess (laveste) til konge (høyest). For å komme dit kan spilleren gjøre fire forskjellige trekk:

Ett ess kan legges i en tom bunke, et kort med bildesiden opp kan legges i bunken med samme farge og en valør høyere. For eksempel kan spar seks bare plasseres på spar fem.

Et av de øverste kortene i de syv bunkene, som har bildesiden opp, kan flyttes til en annen bunke med motsatt farge (rød, svart) og med en høyere valør. For eksempel kan kløver ti legges på hjerter knekt eller ruter knekt. Konger kan bare plasseres på tomme plass (der bunken er tom).

Hvis det øverste kortet i en bunke har bildesiden ned, vendes det med bildesiden opp.

Når det ikke er flere kort som kan flyttes etter reglene ovenfor tar man bunken med trekk-kortene, tar av tre kort på toppen av bunken og snur disse slik at kort nummer tre blir liggende øverst i en ny bunke (alle) med bildesiden opp. Det øverste kortet kan legges ut etter reglene ovenfor. Kan ikke kortet legges ut trekkes tre nye kort, kan kortet legges ut er det mulig å legge ut også det neste av de tre kortene. Når det ikke flere kort igjen i bunken med trekk-kortene snus bunken hvor trekk-kortene ble lagt og man starter på nytt med å trekke tre kort.

Kan man ikke legge ut flere kort selv om trekk-kortene er gjennomgått flere ganger går ikke kabalen opp, å man må stokke om og starte på nytt.

En enklere variant av spillet er at man tar et og et kort fra trekk-kortene bunken isteden for tre og tre.

Syver-kabalen finnes som app til de fleste datamaskiner og telefoner.

## Referanser
Anne Strømøy

**Anne Strømøy** (født 1973) er en norsk politiker (H).

Etter fylkestingsvalget 2023 ble hun valgt som fylkesordfører i nye Vestfold fylke.

Hun var vararepresentant nr 5 fra Vestfold til Stortinget i perioden 2017–2021.

## Referanser
Boris Andrij Gudziak

**Boris Andrij Gudziak** (født 24. november 1960 i Syracuse i delstaten New York i USA) er en prelat i den ukrainske gresk-katolske kirke og erkebiskop av erkeparkiet Philadelphia.
## Liv og virke
### Prest
Hjelpebiskopen i Lviv, Ljubomyr Husar MSU, ordinerte ham til diakon den 14. august 1998. Biskopen av Ivano-Frankivsk, Sofron Stefan Mudry OSBM, ordinerte ham til prest den 26. november 1998. Han var rektor ved det ukrainske katolske universitet fra 2002 til 2012. Han har skrevet over 50 verk innen kirkehistorie.
### Titulærbiskop, apostolisk eksark (senere epark) av Frankrike
Den 21. juli 2012 ble han ordinert av pave Benedikt XVI utnevnt til titulærbiskop av *Carcabia* og apostolisk eksark av Frankrike, og han ble innsatt i embetet den 2. desember samme år. Storerkebiskopen av Kyiv-Halytsj, Svjatoslav Sjevtsjuk, bispeviet ham den 26. august samme år; medkonsekratorer var Ihor Vosnjak CSsR, erkebiskop av Lviv, og Hlib Lontsjyna MSU, apostolisk eksark av Storbritannia. 

Med eksarkatets elevering til eparkiet *Saint Vladimir le Grand de Paris* den 19. januar 2013 ble han utnevnt til dens første biskop (epark).

### Erkebiskop (erkeepark) av Philadelphia
Pave Frans utnevnte ham til erkebiskop av Philadelphia den 18. februar 2019. Innsettelsen fant sted 4. juni samme år.

## Episkopalgenealogi
Hans episkopalgenealogi er:

* Erkebiskop Mykhajlo Rohoza (1540-1599) *bispeviet 1589 av (den ortodokse) patriark Jeremias II av Konstantinopel 
* Erkebiskop Hipacy (Ipatij) Pociej (Potij) (1541-1613) *1593
* Erkebiskop Josyf Veliamyn Rutski (1574-1637) *1613
* Erkebiskop Anastazy Antoni Seljava (Sielawa) (1583-1655) *1624
* Erkebiskop Gabriel (Havrylo) Kolenda, O.S.B.M. (1606-1674) *1652
* Erkebiskop Kyprian Żochowski (Zhokhovskyj) (1635-1693) *1671
* Erkebiskop Lew Ślubičz Załęnski, O.S.B.M. (1648-1708) *1678
* Erkebiskop Jurij Havryjil (Jerzy) Vynnyc’kyj (Winnicki), O.S.B.M. (1660-1713) *1700
* Erkebiskop Lev (Luka) Kiszka (Kyška), O.S.B.M. (1663-1728) *1711
* Erkebiskop György (Hennadiy) Bizánczy (Bizantsiy) (1657-1733) *1716
* Erkebiskop Ioan Inocențiu Klein (Micu), O.S.B.M. (1692-1768) *1730
* Biskop Mihály Emánuel Olsavszky, O.S.B.M. (1697-1767) *1743
* Biskop Vasilije Božičković (Bosicskovich), (1719-1785) O.S.B.M. *1759
* Biskop Grigore Maior, O.S.B.M. (1714-1785) *1773
* Biskop Ioan (Janos) Bob (Babb) (1739-1830) *1784
* Biskop Samuel Vulcan (1760-1839) *1807
* Biskop Ioan Lemeni (1780-1861) *1833
* Erkebiskop Spyrydon Lytvynovyč (Litwinowicz) (1810-1869) *1857
* Erkebiskop Josyf Sembratowicz (Sembratovyc) (1821-1900) *1865
* Erkebiskop Sylwester Sembratowicz (Sembratovyc) (1836-1898) *1879
* Erkebiskop Julian Kuiłovskyi (1826-1900) *1890
* Erkebiskop Andrij Aleksander Šeptycki (Sheptyskyi), O.S.B.M. (1865-1944) *1899
* Kardinal Josyf Slipyj, O.S.B.M. (1892-1984) *1939
* Kardinal  Ljubomyr Huzar (1933-2017) *1977
* Erkebiskop Ihor Voznyak (Vozniak), C.SS.R. (1952- ) *2002
* Kardinal Svjatoslav Sjevtsjuk (1970-) *2009
* Erkebiskop *Boris Andrij Gudziak* (1967-) *2014

## Referanser


## Eksterne lenker
* Biografi på engelsk
Prosopocoilus (Metopodontus) dubernardi

***Prosopocoilus dubernardi*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelsstor, avlang, mørkt brunrød hjortebille. Hannen har kraftige, krumme, rødbrune kjever som har en kraftig tann noe innenfor midten og og flere tenner nær spissen. Små hanner har enkle kjever som er fint sagtakkede i hele lengden. Hodet er litt lengre enn bredt, med to spisse, mørke knøler i midten, en markert vik mellom dem. Forkanten, sidene og en midtstripe er brunsvarte. Antennene har en tre- eller fire-leddet vifte. Pronotum er betydelig bredere enn langt, forkanten, sidene og en midtstripe er smalt brunsvarte. Dekkvingene er glatte og nokså blanke med mørk søm og en mørk flekk ved "skuldrene". Beina er for det meste rødlige. Hunnen er mye mindre enn hannen, blankere, uten forstørrede kjever, kroppsformen bredere, hodet tett og kraftig punktert. De mørke partiene er større enn hos hannen, men mønsteret er ganske likt.

## Levevis
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

## Utbredelse
Arten er kjent fra det sørlige Kina (Yunnan).

## Systematisk inndeling
Arten blir ofte plassert som en underart av *[[Prosopocoilus (Metopodontus) astacoides]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Cladognathini]]*
******* Slekten *[[Prosopocoilus]]* Westwood, 1845
******** Underslekten *[[Metopodontus]]* Westwood in Hope, 1845
********* ***Prosopocoilus (Metopodontus) dubernardi*** Planet, 1899

## Referanser


## Eksterne lenker
* Bildegalleri over slekten (preparerte eksemplarer)
* Bildegalleri
* 
*
Solitaire

**Solitaire** er et brettspill for en spiller. Spillet har et brett med 33 hull og 32 pinner, brikker, kuler eller lignende. En variant har 37 hull og 36 brikker.

Det er et mekanisk puslespill som går ut på å flytte brikkene til bare en brikke står igjen i midten. Man starter spillet ved at alle brikkene står i hullene med unntak av hullet i senter. Man spiller spillet ved at en brikke hopper over en annen brikke i horisontal eller vertikal retning, brikken som er hoppet over blir fjernet fra spillet og man får et nytt åpent hull. Spillet er løst om en brikke står igjen i det hullet i senter, der det ikke sto noen brikke ved starten av spillet.

De første bevisene for spillet kan spores tilbake til hoffet til Ludvig XIV, og året 1697, med en gravering laget ti år senere av Anne de Rohan-Chabot, prinsesse av Soubise, med spillet ved hennes side. 

August 1697-utgaven av det franske litterære tidsskriftet Mercure galant inneholder en beskrivelse av styret, regler og eksempler på problemer. Dette er den første kjente referansen til spillet på trykk.

Det er et enkelt spill å lage, man trenger bare lage 33 hull i en plate å bruke 32 pinner, spikre, skruer eller lignende.

## Referanser
A Perfect Murder

***A Perfect Murder*** er en amerikansk thriller fra 1998 regissert av Andrew Davis. Hovedrollene spilles av Michael Douglas, Gwyneth Paltrow og Viggo Mortensen.

## Handling
Steven Taylor er en finansmannen på Wall Street, og er gift med den mye yngre Emily. Når hans risikable personlige investeringer gjør at han taper penger, planlegger han å skaffe tilgang til Emilys formue på 100 millioner dollar for å dekke sine egne økonomiske tap. I mellomtiden vurderer Emily å forlate Steven, samtidig som hun har en affære med artisten David Shaw. Steven kommer til Davids studio dagen etter. Han avslører at han vet om affæren deres, og har avdekket Davids virkelige identitet som Winston Lagrange - en tidligere straffedømt som forsøker å narre velstående kvinner for penger. Steven presser derfor David til å myrde Emily, og lover å gi ham 500 000 dollar.

David skal komme seg inn i leiligheten deres på Manhattan, drepe Emily, og få dette til å se ut som et ran. Samtidig som Steven skaffer seg et alibi, er Emily hjemme og blir angrepet av en maskert overfallsmann - som hun stikker i nakken. Når Steven kommer hjem den kvelden, forventer han at Emily skal være død. I stedet oppdager han overfallsmannens kropp. Når politiet dukker opp, ledet av detektiv Moe Karaman, fjerner de overfallsmannens maske - og det viser seg at personen ikke er David likevel.

Steven fortsetter å tape penger på investeringene men får en telefon fra David, som spiller av et lydbånd av de to som tidligere diskuterte planene deres om å myrde Emily. De blir enige om å møtes ved en lokal forretning, hvor David krever å få de 500 000 dollar de ble enige om - ellers kommer han til å avsløre hva Steven har gjort. Steven dreper ham, men en døende David avslører at han allerede har sendt en kopi av lydbåndet til Emily. Steven skynder seg derfor hjem og får tak i lydbåndet før Emily kommer. Men hun avslører at hun likevel vet om planene hans, så Steven angriper henne også. En konflikt oppstår, som ender med at Emily skyter og dreper Steven.

## Skuespillere
* Michael Douglas som Steven Taylor
* Gwyneth Paltrow som Emily Bradford Taylor
* Viggo Mortensen som David Shaw
* David Suchet som detektiv Mohamed "Moe" Karaman
* Sarita Choudhury som Raquel Martinez
* Constance Towers som Sandra Bradford
* Novella Nelson som ambassadør Alice Wills
* Michael P. Moran som Bobby Fain
* Gerry Becker som Roger Brill
* Will Lyman som Jason Gates
* David Eigenberg som Stein

## Referanser


## Eksterne lenker
*
Neighbours (kinesisk film)

***Neighbours*** (originaltittel: *Lin ju*) er en kinesisk dramafilm fra 1981 regissert av Xu Guming og Zheng Dongtian. Filmen handler om en gruppe naboer som bor i en leiegård. En ledende rolle spilles av Feng Hanyuan.

Den ble kåret til beste film ved Gullhanen.

## Referanser


## Eksterne lenker
*
Désinord Jean

**Désinord Jean** (født 26. september 1967 i Furcy i departementet Ouest i Haiti) er katolsk biskop av Hinche.
## Liv og virke
### Prest
Désinord Jean ble presteviet den 13. november 1994 av hjelpebiskopen i Port-au-Prince, Joseph Lafontant.
### Biskop av Hinche
Den 4. april 2016 utnevnte pave Frans ham til biskop av Hinche. Biskopen av Les Cayes, kardinal Chibly Langlois, ordinerte ham til biskop den 2. juli samme år; medkonsekratorer var erkebiskopen av Port-au-Prince, Guire Poulard, og hjelpebiskopen i Port-au-Prince, Erick Toussaint.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1983–1973) *1933
* Erkebiskop Luigi Barbarito (1922–2017) *1969
* Erkebiskop François Gayot, S.M.M. (1927-2010) *1975
* Erkebiskop Hubert Constant, O.M.I. (1931-2011) * 1991
* Kardinal Chibly Langlois (1958- ) *2004
* Biskop *Désinord Jean* (1967- ) *2016
## Referanser
BMW iX1

**BMW iX1** (produsert fra 2023) er en mindre elektrisk SUV familiebil fra tyske BMW.  Den produseres blant annet i Regensburg i Tyskland.

Den er en videreføring av BMW X1 som var den minste SUV BMW laget.  Samtidig tok den over for BMW i3, som fabrikkens minste elektriske tilbud frem til nedleggelsen sommeren 2022. 

Den enkleste **eDrive20** yter litt over 200 hestekrefter og har forhjulsdrift, mens **eDrive30** yter en del mer men har firehjulsdrift 

Fordi iX1 ikke leveres med styrehjulet må det meste betjenes via den trykkfølsomme skjermen. Fabrikken opplyser en rekkevidde på litt over 400 kilometer.  Prisen i Norge var rett under 500 000 for de enkleste varianten.  Punger man ut med mer kan man  i 2023 får en iX1 levert i utstyrsvariantene *Charged*, *Charged Plus* og *Fully Charged*.

## Referanser
Stian Bakken

**Stian Bakken** (født 31. desember 1984) er en norsk politiker (Sp) som fra 2023 til 2025 var varaordfører i Ringerike kommune.

Han er oppvokst i Flå kommune i Hallingdal. Bakken er utdannet politi. 

I perioden 2021–2025 var Bakken 2. vara til Stortinget fra Buskerud valgdistrikt. 

Bakken ble i 2023 valgt som fylkestingsrepresentant i Buskerud. Han sitter der i Utvalg for næring og innovasjon. 

## Referanser
Hongkongs uavhengighetsbevegelse

**Hongkongs uavhengighetsbevegelse** er en internasjonal bevegelse som forsøker å danne Hongkong som en selvstendig stat, uavhengig av Folkerepublikken Kina. Hongkong er en spesiell administrativ region (SAR) i Kina, og har en høyere grad av selvstyre enn andre regioner i Fastlands-Kina, hva som ble fastslått i § 2 i Hongkongs grunnlov, vedtatt under Den kinesisk-britiske felleserklæring. Siden Hongkongs ble overført fra Storbritannia til Folkerepublikken Kina i 1997 har stadig flere hongkongere bekymret seg over det de mener er inngrep fra Beijing mot deres friheter, og Hongkong-styresmaktens manglende evne til å gi dem «ekte folkestyre». 

Den nåværende uavhengighetsbevegelsen har fått betydelig støtte etter 2014-valgreformen, som splittet territoriet dypt og kunne ha gitt hongkongere alminnelig stemmerett, forutsatt at Beijing kunne undersøke og kontrollere mulige kandidater til vervet som Hongkongs hovedstyrer, lederen i Hongkongs regjering. Valgreformen utløste «Paraplyrevolusjonen», en 79-dagers okkupasjon av sentrale steder i territoriet. Etter demonstrasjonene oppsto det flere nye politiske grupper og partier som mente at «Ett land, to systemer»-prinsippet hadde feilet, og at Hongkong burde forsøke uavhengighet og selvbestemmelse.

Ifølge flere meningsmålinger utført av Det kinesiske universitet i Hongkong, Meningsmålingsinstituttet i Hongkong og Reuters støtter ikke hongkongere flest uavhengighet for Hongkong – ikke desto mindre er støtten høyest blant unge hongkongere. En undersøkelse av  kantonesisktalende innbyggere i juli 2016 viste at nesten 40 prosent av svarerne i alderen 15–24 mente at territoriet burde bli en selvstendig stat, mens 17,4 prosent av de totale svarene støttet uavhengighet, til tross for at kun 3,6 prosent mente at uavhengighet var «mulig». 69,6 prosent mente at «Ett land, to systemer»-prinsippet burde opprettholdes, mens litt over 13 prosent av svarerne støttet direkte styring fra Beijing.

## Historie

### Kolonitid
Jordi González Aznar

**Jordi González Aznar** (født 1979) er en spansk fotballtrener som er assistenttrener for .

## Utdanning
Aznar har UEFA A-lisens, som han tok i 2003-2004 ved Universitat de Lleida, og fra 2001 til 2005 tok han en Bachelorgrad i fysisk aktivitet og idrettsvitenskap (*physical activities and sports sciences*) ved samme universitet. Fra 2008 til 2010 tok han en mastergrad innen *high performance for team sports* ved Universitetet i Barcelona. I 2022 fullførte han en doktorgrad innen *Applied sport and exercise sciences* ved Liverpool John Moores University. 

## Karriere
Han var fysisk trener for Djurgårdens IF fra 2011 til utgangen av 2014. Fra 1. januar 2014 til 2017 var han fysisk trener for Norges herrelandslag i fotball, under Per-Mathias Høgmo. Han gikk deretter til Stabæk Fotball, der han var fysiske trener og assistenttrener, før han fra 2018 til 2022 var fysisk trener og assistenttrener for Sandefjord Fotball under bl.a. Magnus Powell og Martí Cifuentes. 

Den 1. januar 2022 ble han fysiske trener og assistenttrener for BK Häcken, som ble seriemester i 2022 og cupmester 2022/23. Per Mathias Høgmo var da hovedtrener for Göteborgklubben.

Den 28. desember 2023 signerte han en treårsavtale med Rosenborg BK, som assistenttrener under Alfred Johansson. 

## Referanser


## Eksterne lenker
*
John Andreas Gill

**John Andreas Gill** (1812&ndash;1876) var en norsk tjenestemann og ordfører.

Han startet sin yrkeskarriere som kontorist ved Kåfjord kobbergruver fra 1830 til 1836. Deretter ble han konstituert postekspeditør i Alta og økonom ved det nyinnrettede Altens sykehus på Altagård. Da formannskapsoven ble innført også i Finnmark, ble han valgt til den første ordfører for «det ordinaire Formandskap» i Alten-Talvig kommune juni 1839. Denne posten hadde han til 1842. Som ordfører deltok han også i det første amtsformannskapet for Finnmark.

Sammen med sykehus fikk Alta egen distrikslege fra 1835. En av disse var Johan Gill, John Andreas Gills bror, en kort periode i 1840. Sykehuset ble nedlagt 1844.

John Andreas Gill tok avskjed fra Altagård 1842 med begrunnelsen dårlige lønnsvilkår. Etterpå ble han lensmann i Hammerfest. Lensmannskontoret flyttet med ham fra Kvalsund til Hammerfest. Han ble beskikket til en kombinert lensmanns- og politibetjentstilling september 1842, men sa opp sommeren 1843, og flyttet sørover. 

Han ble regnskapsfører ved fengselet i Trondhjem 1845, senere forstander for Trondhjems tvangsarbeidsanstalt på Vollan.

## Referanser
The Persistent Lovers

***The Persistent Lovers*** er en britisk stumfilm fra 1922 regissert av Guy Newall.

## Skuespillere

* Guy Newall som Richard Ardley-Manners
* Ivy Duke som Lady Audrey Beaumont
* A. Bromley Davenport
* Julian Royce som Anthony Waring
* Lawford Davidson som Ivor Jocelyn
* Barbara Everest som Joyce

## Referanser


## Eksterne lenker
*
Tsarens elskerinde

***Tsarens elskerinde*** (orig. *Peter der Große*) er en tysk stumfilm fra 1922 regissert av Dimitri Buchowetzki.

## Handling
Peter den store, etter å ha blitt innsatt som tsar av Russland, etablerer en marine og provoserer frem en krig mot Sverige - kjent som den store nordiske krig. Denne konflikten markerer et vendepunkt for Peter og for Russland.

Men som tsar fremmedgjør Peter etter hvert kirken, og en rekke russiske adelsmenn. Alle disse faktorene fører til slutt til en konspirasjon, som ender med at Peter endelig oppdager hvordan han blir mislikt av sine egne innbyggere.

## Skuespillere
* Emil Jannings som Peter den store
* Bernhard Goetzke som Aleksandr Danilovich Menshikov
* Dagny Servaes som Katarina I av Russland
* Fritz Kortner som patriark  Adrian
* Walter Janssen som Alexei Petrovich
* Cordy Millowitsch som Eudoxia Lopukhina
* Alexandra Sorina som Aphrosinia

## Referanser


## Eksterne lenker
*
Glandas Marie Erick Toussaint

**Glandas Marie Erick Toussaint** (født 19. mai 1965 i Grande Savane ved Port-au-Prince i Haiti) er en haitisk katolsk geistlig og biskop av Jacmel.
## Liv og virke
### Prest
Hjelpebiskopen i Port-au-Prince, Joseph Lafontant, ordinerte ham til prest den 13. november 1994. Han var sogneprest i *Immaculée Conception* menighet i Fond-Baptiste i erkebispedømmet Port-au-Prince.
### Hjelpebiskop i Port-au-Prince
Pave Benedikt XVI utnevnte ham til hjelpebiskop i Port-au-Prince og titulærbiskop av *Senez* den 12. januar 2011. Samme dag utnevnte han også Guire Poulard til erkebiskop av Port-au-Prince, til å overta etter erkebiskop Joseph Miot som omkom under jordskjelvet i jandet året før.

Hjelpebiskopen i Port-au-Prince, Joseph Lafontant, ordinerte Glandas Marie Erick Toussaint til biskop 26. mars samme år; medkonsekratorer var Guire Poulard, erkebiskop av Port-au-Prince, og erkebiskop Bernardito Cleopas Auza, apostolisk nuntius til Haiti.

### Biskop av Jacmel
Den 8. desember 2018 utnevnte pave Frans ham til biskop av Jacmel.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937
* Kardinal Bernardin Gantin (1922-2008) *1986
* Biskop Joseph Lafontant (1937- ) *1987
* Biskop *Glandas Marie Erick Toussaint* (1965- ) *2011

## Referanser
Pierre-André Dumas

**Pierre-André Dumas** (født 1962) er katolsk biskop av Anse-à-Veau et Miragoâne.

## Liv og virke
### Bakgrunn
Pierre-André Dumas gikk på to anerkjente videregående skoler i Port-au-Prince, *Lycée Alexandre Pétion* og *Lycée Jean Jacques Dessalines*. Deretter dro han til Frankrike som 18-åring for å studere medisin. Der ble han kjent med Taizéfellesskapet.  Roger Schutz gjorde der et dypt inntrykk på ham. Dumas bestemte seg for å bli prest. 

Han studerte filosofi ved Lateranuniversitetet i Roma og teologi ved Gregoriana, hvor han også oppnådde lisensiatsgrad i teologi med et arbeide innen bibelteologi. 

Den 26. mai 1991 ble han presteviet for erkebispedømmet Port-au-Prince av pave Johannes Paul II.

Han var under den avsluttende stusieperiode samtidig sjelesørger i Rebibbiafengselet i Roma. 

Etter hjemkomsten til Haiti var han kapellan i Pétionville, lærer ved det forberedende seminar i Jacquet-distriktet i Port-au-Prince, viserektor og til slutt rektor ved Det nasjonale presteseminaret i Port-au-Prince.

### Hjelpebiskop i Port-au-Prince
Den 10. desember 2002 utnevnte pave Johannes Paul II ham til titulærbiskop av *Floriana* og utnevnte ham til hjelpebiskop i Port-au-Prince. Den emeriterte presidents for Det pavelige råd for rettferdighet og fred, kardinal Roger Etchegaray, ordinerte ham til biskop den 22. februar 2003; medkonsekratorer var erkebiskopen av Cap-Haïtien, François Gayot SMM, og erkebiskopen av Port-au-Prince, François-Wolff Ligondé. 

I 2006 ble han utnevnt til rektor ved Université Notre-Dame d'Haïti i Port-au-Prince.

### Biskop av Anse-à-Veau et Miragoâne
Den 13. juli 2008 utnevnte pave Benedikt XVI ham til biskop av bispedømmet Anse-à-Veau et Miragoâne, som ble opprettet samme dag.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Biskop Eugène-Charles-Joseph de Mazenod (1782–1861) *1832
* Kardinal Joseph Hippolyte Guibert (1802–1886) *1842
* Kardinal François-Marie-Benjamin Richard de la Vergne (1819–1908) *1872
* Biskop Marie-Prosper-Adolphe de Bonfils (1841–1912) *1898
* Kardinal Louis-Ernest Dubois (1856–1929) *1901
* Erkebiskop Georges-François-Xavier-Marie Grente (1872–1959) *1918
* Biskop Marcel-Marie-Joseph-Henri-Paul Dubois (1896–1967) *1948
* Kardinal Gabriel Auguste François Marty (1904–1994) *1952
* Kardinal Roger Etchegaray (1922–2019) *1969
* Biskop *Pierre-André Dumas* (1962–) *2003

## Referanser